## Zakon o posebnom porezu na uvoz automobila

### NN 51/1994 (11.7.1994.), Zakon o posebnom porezu na uvoz automobila

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O POSEBNOM POREZU NA UVOZ AUTOMOBILA

Proglašavam Zakon o posebnom porezu na uvoz automobila, koji je donio
Zastupnički doxn Sabora Republike Hrvatske na sjednici dana 28. lipnja
1994. godine.

Broj : PA4-76/1-94.

Zagreb, 1. srpnja 1994.

Predsjednik Republike Hrvatske

**dr. Franjo Tuđman, v. r.**

---

## ZAKON

### o posebnom porezu na uvoz automobila

I. TEMELJNE ODREDBE

Članak 1.

(1) Ovim Zakonom uređuje se plaćanje posebnog poreza na uvoz novih osobnih
automobila (u daljnjem tekstu: posebni porez) na carinsko područje Republike
Hrvatske.

(2) Posebni porez iz stavka 1. ovoga članka prihod je državnog proračuna.

II. PREDMET OPOREZIVANJA

Članak 2.

(1) Predmet oporezivanja jest novi osobni automobil koji se uvozi na
carinsko područje Republike Hrvatske.

(2) Osobni automobil u smislu ovoga Zakona jest motorno vozilo namijenjeno
prvenstveno za prijevoz putnika s najviše 9 sjedala (uračunato sjedalo
vozača), koje može biti izvedeno i tako da ima pojačanu prohodnost ili
kao "kombi-vozilo" kojemu se obaranjem ili vađenjem sjedala povećava
prostor za utovar stvari, a izvedeno je iz karoserije osobnog automobila.

(3) Novim osobnim automobilom u smislu, ovoga Zakona smatra se osobni
automobil koji nije bio registriran ni korišten.

III. POREZNI OBVEZNIK

Članak 3.

Obveznik posebnog poreza jest pravna odnosno fizička osoba koja uveze
novi osobni automobil na carinsko područje Republike Hrvatske.

IV. POREZNA OSNOVICA

Članak 4.

Pesebni porez plaća se na uvezeni novi osobni automobil prema snazi
motora mjereno u kW.

V. VISINA POREZA

Članak 5.

Posebni porez plaća se kako slijedi:

Snaga motora u kW Posebni porez preko do kuna

75 90 7.000,00

90 110 15.000,00

110 30.000,00

VI. OSLOBADANJE OD PLAČANJA POSEBNOG POREZA

Članak 6.

Posebni porez ne plaća se:

1. na nove osobne automobile koje uvezu invalidi donkovinskog rata sami
ili putem uvoznika i invalidne osobe koje su oslobodene od plaćanja carine
i poreza prema posebnim propisima,

2. pri privremenom uvozu novih osobnih automobila,

3. na nove osobne automobile koje uvezu diplomatska i konzularna predstavništva,
strane međunarodne organizacije i humanitarne organizacije, na osnovi reciprociteta.

Članak 7.

Za nove uvezene osobne automobile koji se izvoze, a na koje je plaćen
posebni porez prema ovom Zakonu, vratit će se posebni porez u roku od 30
dana od dana podnošenja zahtjeva uz dokaz o izvozu (kopija izvozne carinske
deklaracije s potvrdom nadležne carinarnice da je obavljeno izvozno carinjenje
i da je osobni automobil napustio teritorij Republike Hrvatske) i dokaz
da je plaćanje obavljeno u skladu s deviznim i vanjskotrgovinskim propisima.

VII. NASTANAK POREZNE OBVEZE I DOSPIJEĆE PLAĆANJA POREZA

Članak 8.

(1) Obveza plaćanja posebnog poreza nastaje u trenutku carinjenja novog
osobnog automobila.

(2) Uvoznik treba sam obračunati i u roku od 15 dana od dana carinjenja
uplatiti poseban porez na nove osobne automobile.

(3) Uvoznici koji krvoze nove osobne automobile radi daljnje prodaje
obvezni su do konca mjeseca za sav uvoz obavljen u prethodnom mjesecu dostaviti
nadležnoj ispostavi Porezne uprave prema svome sjedištu preslike uvoznih
carinskih deklaracija i podatke o obračunatom i plaćenom posebnom porezu
na nove osobne automobile. (4) Kad porezni obveznik uvozi novi osobni automobil
za svoje potrebe, bez dokaza o plaćenom posebnom porezu ne može se izvršiti
registraeija vozila.

VIII. NADZOR

Članak 9.

Nadzor nad obračunom i naplatom posebnog poreza obavlja Porezna uprava
i Financijska policija.

Članak 10.

Glede žalbenog postupka, obnove postupka, zastare, obračunavanja, naplate
i povrata poreza te vođenja prekršajnog postupka, shodno se primjenjuju
odredbe Zakona o porezu na dohodak ("Narodne novine", br. 109/93.).

IX. OVLAŠTENJA

Članak 11.

Ministar financija može donositi podrobne provedbene propise o primjeni
odredbi članka 2., 6. i 8. ovoga Zakona.

X. KAZNENE ODREDBE

Članak 12.

(1) Novčanom kaznom u iznosu od 4.000,00 do 200.000,00 kuna za prekršaj
će se kazniti porezni obveznik:

1. ako ne plati posebni porez na uvoz novih osobnih automobila u propisanom
roku (članak 8. stavak 2.),

2. ako ne izvijesti nadležnu ispostavu Porezne uprave o uvozu novog
osobnog automobila i obvezi obračuna i plaćanja posebnog poreza (članak
8. stavak 3).

(2) Novčanom kaznom u iznosu od 400,00 do 2.000,00 kuna za prekršaj
iz stavka 1. ovoga članka kaznit će se i odgovorna osoba poreznog obveznika.

XI. PRIJELAZNE ODREDBE

Članak 13.

Danom stupanja na snagu ovoga Zakona prestaje važiti Uredba o posebnom
porezu na automobile ("Narodne novine", br. 47/94 ).

Članak 14.

Ovaj Zakon stupa na snagu danom objave u "Narodnim novinama",
a primjenjuje se od 1. srpnja 1990. godine.

Klasa: 410-19/94-01/09

Zagreb, 28 lipnja 1994.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**dr. Nedjeljko Mihanović, v. r.**

Zakon, NN 51/1994-904